เหตุผลที่เรายื่นขอวีซ่าไม่ผ่านนั้นมีหลายสาเหตุ ทั้งเอกสารไม่ครบ ตอบคำถามไม่ดี หรือหลักฐานไม่ชัดเจน แต่หากเป็นเรื่องเกี่ยวกับประกันเดินทางนั้นส่วนใหญ่มักจะเกิดจากการซื้อประกันเดินทางผิดประเภทหรือแผนประกันไม่ครอบคลุมกรณีที่สถานทูตกำหนด รวมไปถึงซื้อประกันเดินทางกับบริษัทที่สถานทูตไม่ได้รับรองก็เป็นสาเหตุให้ถูกปฏิเสธการขอวีซ่าได้
เราจึงขอแนะนำสำหรับใครที่จะขอวีซ่า ควรบอกบริษัทประกันไปว่าเรากำลังเดินทางไปที่ไหนและต้องทำอะไรบ้างเป็นข้อมูลเบื้องต้น แต่หากซื้อประกันออนไลน์ก็ง่ายกว่านั้นเพราะสามารถเลือกได้เลยว่าเราจะซื้อประกันเดินทางและขอวีซ่าด้วย เท่านี้ก็จะได้แผนประกันที่ครอบคลุมเงื่อนไขของการขอวีซ่ามาแล้ว